දකුණු ඉන්දීය දේශපාලකයන් ගේ පූර්ණ අනුග්‍රහය ඇතිව ක්‍රියාත්මක වන ඉන්දීය ධීවර මාෆියාව හේතුවෙන් උතුරේ ධීවර පවුල් දැඩි සේ පීඩාවට පත්ව ඇති මේ මොහොතේ තව දුරටත් නිහඬව නොසිට හැකි නම් මේ අයුක්ති සහගත ක්‍රියා පිළිවෙතට එරෙහිව පෙනී සිටින්නැයි ජාතික නිදහස් පෙරමුණ, දෙමළ ජාතික සන්ධානයේ උතුරු පළාත් මහ ඇමැති අපේක්‍ෂක සී. වී. විග්නේ්ෂ්වරන් මහතාට අභියෝග කරයි.කොළඹ දී පැවැති විශේෂ මාධ්‍ය හමුවක දී ජාතික නිදහස් පෙරමුණේ මාධ්‍ය ප්‍රකාශක මොහොමඩ් මුසම්මිල් මහතා විග්නේෂ්වරන් මහතාට මෙසේ අභියෝග කළේය.එහිදී අදහස් දැක්වූ මොහොමඩ් මුසම්මිල් මහතා මෙසේ ද කීය.“යුද්ධයෙන් නිදහස් කර ගත් මේ රටේ ධීවර ප්‍රජාවට තවත් යුද්ධයකට යෑමට සිදුව තිබෙනවා.